ཕྲན་གྱི་མིང་ལ་ཕུན་ཚོགས་སྒྲོལ་དཀར་ཟེར་ཞིང་དམ་ཆོས་ཉི་མའི་འོད་ཟེར་འཕྲོ་ས་སྟེ།གངས་ཅན་བོད་ཀྱི་རྒྱལ་སར་འབོད་པའི་ལྷ་ལྡན་ཆོས་ཀྱི་ཞིང་ཁམས་ཀྱི་ཉེ་འཁྲིས་མལ་གྲོ་གོང་དཀར་རྫོང་ཁོངས་སུ་སྐྱེས།ལོ་ན་ཧ་ཅང་ཆུང་བའི་བྱིས་པའི་དུས་ཚོད་ནི་བརྩེ་བའི་ཕ་མའི་བཀའ་མངགས་བཞིན་སློབ་གྲྭའི་རྭ་བ་ལས་བསྐྱལ་བ་དང༌།དེ་རྗེས་བཙུན་དགོན་གར་དགོན་བསམ་གཏན་གླིང་དུ་ཆོས་ཞུགས་ཀྱི་སྐལ་བཟང་གོ་སྐབས་ཐོབ།ཁ་བ་རི་བོའི་ཡུལ་དུ་སྔ་ན་མ་གྲགས་པའི་ལོ་རྒྱུས་ཀྱི་དུས་འགྱུར་གནམ་ས་བླ་འོག་བརྗེས་པ་ལྟ་བུར་བྱུང་ཞིང༌།བོད་མི་སྤྱི་བོ་གནམ་བསྟན་ཡོངས་དང་ལྷག་ཏུ་ནང་བསྟན་ཆེད་གཉེར་གྱི་གྲྭ་བཙུན་དག་ལ་བསམ་གྱིས་མི་ཁྱབ་པའི་ཆག་སྒོ་ཚབས་ཆེན་བྱུང་རྐྱེན་རང་ཡུལ་དུ་སྡོད་པའི་ཐོབ་ཐང་བྲལ་བ་དང༌།ྋརྒྱལ་བའི་གསེར་ཞལ་ཟླ་བའི་ལང་ཚོ་ལ་མཇལ་བའི་འདུན་པ་བཟློག་ཏུ་མེད་པས་གསོལ་བཏབ་སྟེ་འཕགས་པའི་ཡུལ་དུ་བཙན་བྱོལ་དུ་འབྱོར་ནས་བཙུན་དགོན་སྒྲོལ་མ་གླིང་དུ་སློབ་གཉེར་གྱི་བགྱི་བ་དང་དུ་བླངས།ད་ལྟ་སཱ་ར་བོད་ཀྱི་མཐོ་རིམ་སློབ་གཉེར་ཁང་དུ་ལོ་མཐའ་མའི་སློབ་གཉེར་ལ་རྫོགས་ཚིག་འགོད་ལ་ཉེ་བའོ།